શહેરમાં સમર્થ ડાયમંડ નામની હીરાની પેઢી ધરાવતા પટેલ ગોવિંદભાઇ માણેકલાલને ધંધાના કામ અર્થે પાલનપુર, સતલાસણા અને અંબાજી જવાનું થતું હોવાથી વર્ષ 2015માં અંબાજી ખાતે રામી હિતેન્દ્રભાઇ વાડીલાલ નામના વેપારી સાથે મુલાકાત થઇ હતી જે નંદનવન ગ્રામ્ય ઉદ્યોગ નામની પેઢી ચલાવતો હોવાનું જણાવી તે નારીયેળના રેસા(કોયર) તથા પાઉડરમાંથી બનતી સ્ટેશનરી, વિવિધ પ્રકારની ગીફ્ટ આર્ટીકલ તેમજએગ્રીકલચર અને પેકીંગ મટીરીયલને લગતી વસ્તુનો વેપાર કરતો હોવાનું જણાવી ગોવિંદભાઇ સાથે મિત્રતા કેળવણી હતી જેમાં હિતેન્દ્રભાઇએ મારો ધંધો સારો નફો કરતો હોય મારી પાસે મુડી નથી તો તમે મુડીનું રોકાણ કરો તો તેનું સંચાલન હું કરીશ તેમ જણાવતાં 21 નવેમ્બર1 2015ના રોજ ગોવિંદભાઇએ તેને વિસનગર બોલાવી તેમના ભાણીયા ઉત્સવ, ભત્રીજા પ્રશાંત સહિતના સાથે મીટીંગ કરી હતી.